Bitak na panggulugod

Ang bitak na panggulugod (Ingles: spinal canal, vertebral canal, o spinal cavity), tinatawag ding hukay na panggulugod, puwang na panggulugod o kanal na panggulugod, ay ang puwang o patlang na nasa loob ng gulugod kung saan dumaraan at lumalagos ang kurdong panggulugod. Isa itong proseso ng panlikod o dorsal na puwang sa katawan ng tao. Ang kanal na ito ay nakalakip sa loob ng porameng bertebral ng gulugod (bertebra). Sa loob ng mga puwang na interbertebral, ang kanal ay pinuprutektahan ng ligamentum flavum sa likuran (posteryor) at ng posteryor na longhitudinal na ligamento sa harapan (anteryor).

Ang pinaka panlabas na suson ng meninges, ang dura mater, ay malapit na may kaugnayan sa arachnoid na siya namang maluwag na nakaugnay sa pinaka panloob na suson ng meninges, ang pia mater. Hinahati ng meninges ang bitak na panggulugod upang maging espasyong epidural at ang espasyong sub-akarnoyd. Ang pia mater ay malapit na nakakabit sa kurdong panggulugod. Ang isang espasyong subdural]] ay pangkalahatang tanging naroon lamang dahil sa mga kalagayang may trauma at/o pampatolohiya. Ang espasyong sub-araknoyd ay puno ng pluwidong serebro-espinal at naglalaman ng mga sisidlan, na tinatawag na anteryor na arteryang espinal at ang magkatambal na posteryor na mga arteryang espinal, na nagbibigay ng mga kailangan dugo ng kurdong panggulugod, at kinasasamahan ng isang kaukol na mga benang espinal. Ang mga arteryang espinal (panggulugod) ay bumubuo ng mga anastomosis (anastomoses, kapag maramihan) na nakikilala bilang basokorona (vasocorona) ng kurdong panggulugod. Ang espasyong epidural ay naglalaman ng maluluwag na mga tisyung matataba, at ng isang kayariang parang lambat na tinatawag na panloob na mga pleksus na pambenang panggulugod.

Ang bitak na panggulugod ay unang inilarawan ni Jean Fernel.

Mga sanggunian

Kategorya:Anatomiya ng tao